Շուտով Յուքոմ ցանցում հեռարձակվող «Արմենիա Պրեմիումի» եթերում կցուցադրվի Գոռ Վարդանյանի «Հրեշների գայլը» դրամա-թրիլերը: Մտահղացման հեղինակը Գոռն է, իսկ սցենարի ստեղծման վրա մեծ խումբ է աշխատել: ««Հրեշների գայլն» ուսուցողական ֆիլմ է, որը պարտադիր պետք է նայել: Ֆիլմում ցույց ենք տալիս հասարակության մեջ ոստիկանի կարևոր դերը, մարդկային հարաբերությունները, պայքարն անարդարության դեմ, կյանքի վատ կողմերը, որոնց դեմ պետք է պայքարել: «Հրեշների գայլը» համացանցում մեծ աղմուկ առաջացրեց: Պետք է նշեմ, որ յուրաքանչյուր սերիա մոտ 3 միլիոն դիտում էր ունենում, ինչը խոսում է բարձր ռեյթինգի մասին: Մինչ օրս, երբ շփվում եմ մարդկանց հետ, բոլորը խոսում են այդ ֆիլմից և դրական արտահայտվում իմ կերտած կերպարի մասին»,- Blognews.am-ի հետ զրույցում նշում է Գոռը: